tartuNLP/wikipedia-smugri-20251201 huggingface dataset:
Palmer Luckey

Palmer Freeman Luckey (s. 19. syyskuuta 1992 Long Beach, Kalifornia) on yhdysvaltalainen yrittäjä ja liikemies, joka tunnetaan parhaiten perustamistaan yrityksistä Oculus VR ja Anduril Industries.
Nuoruus.
Palmer Luckey kävi lapsena äitinsä pitämää kotikoulua. 14-vuotiaana Luckey alkoi osallistua korkeakoulujen kursseille. Luckey oli lapsena ja teininä erittäin kiinnostunut tietokoneista ja tekniikasta, ja hän teki kokeita erilaisilla rakentamillaan laitteilla, kuten käämitykeillä, teslamuuntajilla ja lasereilla. Kokeet olivat vaarallisia ja aiheuttivat esimerkiksi sähköiskuja. Luckey on myöhemmin todennut olevan ihme, ettei hän kuollut.
Ura.
Luckey aloitti liiketoimintansa 16-vuotiaana pääasiassa korjaamalla iPhone-puhelimia, mistä hän tienasi yhteensä 36 000 dollaria. Hän kiinnostui kovasti virtuaalitodellisuudesta ja alkoi suunnitella omia VR-laseja. VR-toimintaa hän rahoitti pääosin iPhone-bisneksen tuloilla sekä satunnaisilla töillä. Hän aloitti myös journalismin opinnot California State Universityssä, mutta jätti ne kesken virtuaalitodellisuuteen liittyvien yritystoimintansa takia.
Luckey perusti virtuaalitodellisuuslaseja valmistavan Oculus VR:n 19-vuotiaana vuonna 2012. Hän tunsi teknologian hyvin ja oli uraauurtavassa asemassa sen kehittämisessä. Hän keräsi kymmenien miljoonien dollarien rahoituksen, josta 2,4 miljoonaa tuli Kickstarter-joukkorahoituksesta. Luckey myi yrityksen Facebookille (nykyään Meta) vuonna 2014 kahden miljardin dollarin arvoisella käteis- ja osakekaupalla. Luckey jäi töihin Facebookille VR-projektiensa pariin. Hänet irtisanottiin sieltä kaksi vuotta myöhemmin, ja hän lähti yhtiöstä maaliskuussa 2017. Luckey oli tukenut rahallisesti presidenttiehdokas Donald Trumpia kannattavaa ryhmää, jonka mainoskyltti mollasi vastaehdokas Hillary Clintonia. Trumpia tukenut poliittinen toiminta oli kerännyt kritiikkiä joiltain Luckeyn työkollegoilta. Facebook ja toimitusjohtaja Mark Zuckerberg ovat myöhemmin kiistäneet irtisanomisen liittyneen politiikkaan.
Luckey ja hänen liikekumppani perusti puolustusteknologiayhtiö Anduril Industriesin vuonna 2017. Yhtiö kehittää etenkin miehittämätöntä ja autonomista teknologiaa, kuten drooneja, joita se myy Yhdysvaltain asevoimille ja Yhdysvaltojen liittolaismaille. Andurilin keskeinen malli on suunnitella kalusto kustannustehokkaaksi ja ottaa riski tuotteiden kaupaksi menosta, toisin kuin perinteiset puolustusalan jättiyhtiöt, jotka lähtevät toteuttamaan projektejaan Yhdysvaltain puolustusministeriön tilauksesta, valtion rahoituksella. Luckeyn tavoite on saavuttaa innovaatiota kilpailun avulla ja loppupeleissä estää sodat autonomisten, vihollista parempien aseiden antamalla pelotteella. Autonomia vähentää riskiä menettää arvokkaita ihmishenkiä, kun ihmisten ei tarvitse miehittää kalustoa.
Näkemyksiä.
Luckey on kuvaillut itseään poliittisilta näkemyksiltään libertaariksi. Luckey on tukenut Republikaaneja sekä Yhdysvaltain presidenttiä Donald Trumpia ja ollut mukana järjestämässä rahankeräyksiä tämän vaalikampanjoihin vuosina 2020 ja 2024.
Yksityiselämä.
Luckey on ollut naimisissa Nicole Edelmannin kanssa vuodesta 2019. He seurustelivat jo pitkään ennen avioliittoa.
Charly Delwart

Charly Delwart (s. 1975) on belgialaissyntyinen, Pariisissa asuva kirjailija. Hän on kirjoittanut romaaneja, lastenkirjoja ja elokuvakäsikirjoituksia.
Delwartin teoksessa "Que ferais-je á ma place?" on 70 lukua, ja kukin luku alkaa kysymyksellä, joille kullekin on graafisessa kuviossa neljä vastausvaihtoehtoa. Kysymysten avulla lukija voi pohtia sarkastisesti oman toimintansa motiiveja eri tilanteissa, jolloin paljastuu ihmisen identiteetin moninaisuus. Leena Eilitän mukaan Delwart tarkastelee nyky-yhteiskuntaa kriittisen ironisesti.
Syntisten pöytä

Syntisten pöytä on suomalaislaulaja Erika Vikmanin esittämä musiikkikappale, sen ovat kirjoittaneet Kaisa Korhonen ja Janne Rintala ja tuottanut Mika Laakkonen. Kappale julkaistiin Warner Music Finlandin ja Mökkitie Recordsin kautta 21. elokuuta 2020 toisena singlenä Vikmanin debyyttialbumilta. 
"Syntisten pöytä" valittiin Vuoden lauluksi Emma-gaalassa 2021.
Musiikkivideo.
Musiikkivideo julkaistiin samana päivänä Warner Music Finlandin Youtube-kanavan kautta ja sen ohjasi JIRINA.
Zakithi Nene

Zakithi Nene (s. 2. huhtikuuta 1998) on eteläafrikkalainen yleisurheilija. Hänen päälajinaan on 400 metrin juoksu.
Nene kilpaili universiadeissa vuosina 2017 ja 2019, ja jälkimmäisellä kerralla hän saavutti hopeaa 4 × 400 metrin viestijuoksussa. Hän kilpaili vuonna 2021 Tokion olympialaisissa mutta jäi sekä henkilökohtaisella 400 metrin matkalla että viestissä alkueriin. MM-kilpailuissa hän ylsi 400 metrillä välieriin Eugenessa 2022 ja Budapestissa 2023. Pariisin olympialaisissa 2024 tuloksena oli viides sija viestissä ja välieräpaikka 400 metrillä. Vuoden 2022 Afrikan-mestaruuskilpailuissa Nene sijoittui 400 metrillä neljänneksi.
Nene sijoittui 2025 Tokion MM-kilpailuissa 400 metrillä viidenneksi ajalla 44,55. 4 × 400 metrin viestissä hän juoksi ankkuriosuuden Etelä-Afrikan joukkueessa, joka saavutti pronssia ajalla 2.57,83.
Nene voitti timanttiliigan osakilpailussa Tukholmassa 400 metrin juoksun vuonna 2023. Hän on voittanut 400 metrillä maansa mestaruuden vuosina 2021, 2022 ja 2025.
Maajoukkueiden World Athletics Relays -viestijuoksutapahtumassa Nene on Etelä-Afrikan 4 × 400 metrin viestijoukkueessa sijoittunut toiseksi vuonna 2024 ja voittanut mestaruuden vuonna 2025.
Nene alitti 400 metrillä 46 sekunnin rajan vuonna 2018 ja 45 sekunnin rajan vuonna 2022, jolloin hänen paras tuloksensa oli timanttiliigan osakilpailussa Zürichissä juostu 44,74. Seuraavana vuonna hän sivusi ennätystään, ja vuonna 2024 hän ylsi aikaan 44,80. Vuonna 2025 hän on parantanut ennätystään kolmasti, viimeksi toukokuun lopulla Nairobissa aikaan 43,76.
Evertime

Eeti Jedi Justus Erätuli (s. 2001 Sipoo, taiteilijanimi: Evertime) on suomalainen musiikkituottaja. Hän on tuottanut kappaleita sekä kotimaisille että kansainvälisesti tunnetuille artisteille. Suomalaisartisteista hän on tehnyt yhteistyötä muun muassa Areksen ja Bizin kanssa. Erätuli on tuottanut kansainvälisesti tunnettuja artisteja, kuten Lil Tecca, Fetty Wap ja Quavo. . 
Erätuli on äänestetty vuoden sipoolaiseksi vuonna 2023.
Yksityiselämä.
Erätulen isä on entinen lumilautailija Jukka Erätuli.
Milanon maailmannäyttely

Milanon maailmannäyttely voi tarkoittaa:
Mantelityräkki

Mantelityräkki ("Euphorbia amygdaloides") on tyräkkikasvien heimoon kuuluva kasvi, jota käytetään koristekasvina.
Mantelityräkillä on punertavat varret ja mattavihreät lehdet. Kevätkesällä puhkeavat keltaiset kukat.
Mantelityräkin alkuperäinen levinneisyysalue on Manner-Eurooppa ja Lähi-itä. Siitää on jalostettu värikkäämpiä lajikkeita koristekasveiksi.
Collen Kebinatshipi

Busang Collen Kebinatshipi (s. 13. helmikuuta 2004) on botswanalainen yleisurheilija. Hän on päälajinsa 400 metrin juoksun sekä 4 × 400 metrin viestin maailmanmestari.
Kebinatshipi voitti alle 20-vuotiaiden ikäluokassa 4 × 400 metrin viestijuoksun maailmanmestaruuden 2021 sekä viestin ja 400 metrin juoksun Afrikan-mestaruuden 2023. Vuoden 2022 MM-kilpailuissa hänet hylättiin 400 metrin loppukilpailussa.
Yleisessä sarjassa Kebinatshipi voitti vuonna 2022 Afrikan-mestaruuden sekä miesten että sekajoukkueiden 4 × 400 metrin viestijuoksussa. Vuonna 2023 hän ylsi Budapestin MM-kilpailuissa 400 metrillä välieriin. Vuonna 2024 hän voitti Afrikan-mestaruuskilpailuissa miesten viestijuoksussa kultaa sekä saavutti Afrikan kisoissa hopeaa niin miesten kuin sekajoukkueidenkin viestissä. Maajoukkueiden World Athletics Relays -viestijuoksutapahtumassa hän voitti mestaruuden miesten 4 × 400 metrin viestissä. Pariisin olympialaisissa 2024 hän saavutti hopeaa miesten viestissä ja karsiutui 400 metrin juoksun välierissä.
Kebinatshipi alitti 400 metrillä 45 sekunnin rajan vuonna 2023. Seuraavana vuonna hän paransi ennätyksekseen 44,22, jonka hän juoksi elokuussa sijoittuessaan Lausannen timanttiliigan osakilpailussa kolmanneksi. Tokion MM-kilpailuissa 2025 hän juoksi 400 metrin välierissä uuden ennätyksensä 43,61. Loppukilpailussa hän voitti kultaa Botswanan ennätysajalla 43,53. 4 × 400 metrin viestissä hän juoksi ankkuriosuuden Botswanan voittaessa maailmanmestaruuden ajalla 2.57,76.
Kebinatshipi on juossut 200 metriä parhaimmillaan aikaan 20,08 Gaboronessa toukokuussa 2025. Hän on voittanut Botswanan-mestaruuden 400 metrillä 2024.
Nickisha Pryce

Nickisha Pryce (s. 7. maaliskuuta 2001) on jamaikalainen yleisurheilija. Hänen päälajinaan on 400 metrin juoksu.
Pryce saavutti Budapestin MM-kilpailuissa 2023 hopeaa 4 × 400 metrin viestijuoksussa, jossa Jamaika hävisi 0,16 sekunnilla Alankomaiden joukkueelle. Henkilökohtaisessa 400 metrin kilpailussa Pryce ylsi välieriin. Heinäkuussa 2024 hän voitti timanttiliigan Lontoon osakilpailussa 400 metrin juoksun maansa ennätyksellä 48,57. Pariisin olympialaisissa hän karsiutui 400 metrin välierissä. Vuonna 2025 Pryce voitti NACAC-maanosaliiton mestaruuden 400 metrillä ajalla 49,95 ja sijoittui Tokion MM-kilpailuissa kahdeksanneksi ajalla 49,97.
Pryce voitti Arkansas’n yliopiston edustajana NCAA:n mestaruuden 4 × 400 metrin viestissä vuosina 2023 ja 2024 sekä 400 metrillä vuonna 2024 vuoden toiseksi parhaalla ajallaan 48,89. Hän on voittanut Jamaikan-mestaruuden 400 metrillä vuosina 2023, 2024 ja 2025.
Prycen ennätys 400 metrin juoksussa ennen vuotta 2023 oli 53,35. Vuonna 2023 hän teki tulosparannuksen 50,21:een. Vuonna 2024 hän juoksi Jamaikan-ennätyksen 48,57. Vuonna 2025 hän on juossut parhaimmillaan ajan 49,46 Tokion MM-kilpailujen välierissä.
Stauning

Stauning on taajama Ringkøbing-Skjernin kunnassa Tanskassa. Taajamassa oli 334 asukasta vuoden 2025 alussa.
Tarm

Tarm on taajama Ringkøbing-Skjernin kunnassa Tanskassa. Taajamassa oli 4 122 asukasta vuoden 2025 alussa.
Tim (Ringkøbing-Skjern)

Tim on taajama Ringkøbing-Skjernin kunnassa Tanskassa. Taajamassa oli 834 asukasta vuoden 2025 alussa.
Troldhede

Troldhede on taajama Ringkøbing-Skjernin kunnassa Tanskassa. Taajamassa oli 654 asukasta vuoden 2025 alussa.
Kuiva H

Nuutti Saksi (s. 1995/1996 Vihti, taiteilijanimi: Kuiva H) on suomalainen musiikkituottaja ja DJ. Hän on tuottanut musiikkia artisteille kuten Melo, Turisti ja DJ Ibusal. Keikka-DJ:na hän on toiminut aktiivisesti Melolle.
Tuottajana / mukana tuottajana.
2018.
MELO - Matalapaine
Ibe - NONSENSE
2019.
Sexmane - Sextape
MELO - AKTIVE EP
MELO - ELEKTRI
2020.
Turisti - Maailmankiertue
Turisti, Bakari Diarra
2021.
MELO - GLITTER
Turisti - Linnunrata
Ege Zulu, Gettomasa
2022.
Turisti - Interrail
Ibe - NON2EN2E
Videbæk

Videbæk on taajama Ringkøbing-Skjernin kunnassa Tanskassa. Taajamassa oli 4 351 asukasta vuoden 2025 alussa.
Vorgod-Barde

Vorgod-Barde on taajama Ringkøbing-Skjernin kunnassa Tanskassa. Taajamassa oli 1 023 asukasta vuoden 2025 alussa.
Ådum

Ådum on taajama Ringkøbing-Skjernin kunnassa Tanskassa. Taajamassa oli 239 asukasta vuoden 2025 alussa.
Ølstrup

Ølstrup on taajama Ringkøbing-Skjernin kunnassa Tanskassa. Taajamassa oli 290 asukasta vuoden 2025 alussa.
Ivar Stenberg

Ivar Stenberg (s. 30. syyskuuta 2007 Stenungsund, Ruotsi) on ruotsalainen jääkiekkoilija. Stenberg edustaa SHL-joukkue Frölunda HC:tä. Hänellä on sopimus joukkueen kanssa kauden 2025–2026 loppuun saakka. Stenbergin kasvattajaseura on Stenungsunds HF. Hänen pelipaikkansa on laitahyökkääjä ja hänen kätisyytensä on vasen.
Stenberg on pelannut 26 SHL:n runkosarjan ottelua. Näissä otteluissa hän on tehnyt yhden maalin ja kolme syöttöä eli yhteensä neljä tehopistettä. Stenberg on pelannut 12 SHL:n ylempien pudotuspelien ottelua. Näissä otteluissa hän on tehnyt kolme maalia ja kolme syöttöä eli yhteensä kuusi tehopistettä. Uran tilastot päivitetty 16. syyskuuta 2025.
Per Mattsson

Per Berndt Roland Mattsson (22. heinäkuuta 1948 Västerås – 11. syyskuuta 2025 Tukholma) oli ruotsalainen näyttelijä. Hän aloitti uransa harrastelijateatterissa kotikaupungissaan Västeråsissa ja sai näyttelijän koulutuksen Tukholmassa vuosina 1967–1970. Vuodesta 1972 hän näytteli Dramatenissa, missä hän esitti uransa aikana lähes sataa roolia. Mattson esiintyi myös televisiossa ja valkokankaalla, muun muassa Ingmar Bergmanin ohjaamassa "Fanny ja Alexander" -elokuvassa.
Mattsson kuoli pitkäaikaiseen sairauteen syyskuussa 2025.
Niels Laros

Niels Laros (s. 17. huhtikuuta 2005) on alankomaalainen yleisurheilija. Hän on parhaimmillaan 1 500 metrin ja 3 000 metrin mittaisilla juoksumatkoilla.
Laros saavutti nuorten sarjoissa useita arvokisavoittoja. Hän voitti kultaa 1 500 metrillä ja 3 000 metrillä alle 18-vuotiaiden EM-kilpailuissa 2022, 1 500 metrillä ja 5 000 metrillä alle 20-vuotiaiden EM-kilpailuissa 2023 sekä 800 metrillä ja 5 000 metrillä alle 23-vuotiaiden EM-kilpailuissa 2025. Maastojuoksun EM-kilpailujen alle 20-vuotiaiden sarjassa hän saavutti hopeaa vuonna 2023 ja voitti kultaa vuonna 2024.
Vuonna 2023 Laros sijoittui kolmanneksi Euroopan joukkuemestaruuskilpailujen 1 500 metrillä ja oli Budapestin MM-kilpailuissa samalla matkalla kymmenes silloisella ennätyksellään 3.31,25. Vuonna 2024 hän karsiutui 800 metrin juoksun alkuerissä Rooman EM-kilpailuissa. Pariisin olympialaisissa hän sijoittui 1 500 metrillä kuudenneksi nuorten Euroopan-ennätyksellä 3.29,54. Apeldoornin sisäratojen EM-kilpailuissa 2025 Laros sijoittui 3 000 metrillä 11:nneksi. Kesäkuussa 2025 hän voitti Euroopan joukkuemestaruuskilpailuissa 5 000 metrin juoksun. Timanttiliigassa hän voitti Eugenessa mailin juoksun Alankomaiden-ennätyksellä 3.45,94, Brysselissä 1 500 metrin juoksun ajalla 3.30,58 ja Zürichin finaalitapahtumassa 1 500 metriä maansa ennätyksellä 3.29,20. Tokion MM-kilpailuissa 2025 Laros sijoittui viidenneksi ajalla 3.34,52.
Karel De Gucht

Karel De Gucht (s. 27. tammikuuta 1954 Overmere) on belgialainen poliitikko. Hän toimi maansa ulkoministerinä vuosina 2004–2009 ja EU-komissaarina vuosina 2009–2014. Aluksi hänen vastuullaan olivat kehitysyhteistyö ja humanitäärinen apu, vuodesta 2010 ulkomaankauppa. De Gucht on ollut myös Euroopan parlamentin jäsen vuosina 1980–1994 ja johtanut belgialaista VLD-puoluetta 1999–2004.
Neochóri (Lesbos)

Neochóri (, ) on Kreikan kylä, joka sijaitsee Lesboksen saarella ja kuuluu hallinnollisesti Mytilínin kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 73 (2021).
Neochórin kylä, suomeksi ”Uusi kylä", sijaitsee Lesboksen itäosissa noin 14 kilometriä länteen Mytilínistä. Kylän alkuperäinen nimi oli "Boró" (Μπορό). Nykyinen nimi on 1900-luvulta ja perustuu siihen, että se on perustettu uutena asutuksena Megalochórista käsin. Neochóri muodostaa oman kyläyhdyskuntansa (Δημοτική Κοινότητα Νεοχωρίου, "Dimotikí Koinótita Neochoríou"), johon ei kuulu muita asutuksia.
Palaiochóri (Lesbos)

Palaiochóri (, ) on Kreikan kylä, joka sijaitsee Lesboksen saarella ja kuuluu hallinnollisesti Mytilínin kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 310 (2021).
Palaiochórin kylä, suomeksi ”Vanha kylä”, sijaitsee Lesboksen itäosissa noin 16 kilometriä länsilounaaseen Mytilínistä. Kylän nimi tulee siitä, että sen on lähiseutunsa vanhin kylä.
Palaiochóri muodostaa myös laajemman kyläyhdyskunnan (Δημοτική Κοινότητα Παλαιοχωρίου, "Dimotikí Koinótita Palaiochoríou"), johon kuuluvat varsinaisen Palaiochórin kylän lisäksi kylät Melínta ja Rachídi. Koko yhdyskunnan väkiluku on 365 (2021).
Palaiókipos

Palaiókipos () on Kreikan kylä, joka sijaitsee Lesboksen saarella ja kuuluu hallinnollisesti Mytilínin kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 826 (2021).
Palaiókipoksen kylä sijaitsee Lesboksen kaakkoisosissa noin 20 kilometriä länsilounaaseen Mytilínin kaupungista. Palaiókipos muodostaa myös laajemman kyläyhdyskunnan (Δημοτική Κοινότητα Παλαιοκήπου, "Dimotikí Koinótita Palaiokípou"), johon kuuluvat varsinaisen Palaiókipoksen kylän lisäksi kylät Agléfyros ja Evreiakí. Koko yhdyskunnan väkiluku on 940 (2021).
Pigí (Lesbos)

Pigí () on Kreikan kylä, joka sijaitsee Lesboksen saarella ja kuuluu hallinnollisesti Mytilínin kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 291 (2021).
Pigín kylä sijaitsee Lesboksen itäisissä sisäosissa noin 20 kilometriä luoteeseen Mytilínin kaupungista. Pigí muodostaa oman kyläyhdyskuntansa (Δημοτική Κοινότητα Πηγής, "Dimotikí Koinótita Pigís"), johon ei kuulu muita asutuksia.
Pigí

Pigí (, ”Lähde") voi viitata seuraaviin paikkoihin:
Plagiá

Plagiá () on Kreikan kylä, joka sijaitsee Lesboksen saarella ja kuuluu hallinnollisesti Mytilínin kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 473 (2021).
Plagián kylä sijaitsee Lesboksen itäosissa noin 16 kilometriä länteen Mytilínistä. Plagiá muodostaa myös laajemman kyläyhdyskunnan (Δημοτική Κοινότητα Πλαγιάς, "Dimotikí Koinótita Plagiás"), johon kuuluvat varsinaisen Plagián kylän lisäksi kylät Agía Varvára, Evangelístria ja Miliés. Koko yhdyskunnan väkiluku on 609 (2021).
Plakádos

Plakádos () on Kreikan kylä, joka sijaitsee Lesboksen saarella ja kuuluu hallinnollisesti Mytilínin kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 217 (2021).
Plakádoksen kylä sijaitsee Lesboksen kaakkoisosissa noin 22 kilometriä länsilounaaseen Mytilínin kaupungista. Plakádos muodostaa myös laajemman kyläyhdyskunnan (Δημοτική Κοινότητα Πλακάδου, "Dimotikí Koinótita Plakádou"), johon kuuluu varsinaisen Plakádoksen kylän lisäksi Apidiás Lákkoksen kylä. Koko yhdyskunnan väkiluku on 266 (2021).
Pýrgoi Thermís

Pýrgoi Thermís () on Kreikan kylä, joka sijaitsee Lesboksen saarella ja kuuluu hallinnollisesti Mytilínin kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 378 (2021).
Pýrgoi Thermísin kylä sijaitsee Lesboksen itärannikolla noin 11 kilometriä pohjoisluoteeseen Mytilínin kaupungista. Sen torneihin (πύργοι, "pýrgoi") viittaava nimi tulee sen vanhoista linnoitustornimaisista kivitaloista. Ne olivat alun perin varakkaiden mytilíniläisten kesäasuntoja 1600–1800-luvuilla, ja niiden muoto toimi suojana merirosvoja vastaan. Suurin osa on kolmikerroksisia, mutta muutamat ovat nelikerroksisia.
Pýrgoi Thermís muodostaa myös laajemman kyläyhdyskunnan (Δημοτική Κοινότητα Πύργων Θερμής, "Dimotikí Koinótita Pýrgon Thermís"), johon kuuluu varsinaisen Pýrgoi Thermísin kylän lisäksi Panagían kylä. Koko yhdyskunnan väkiluku on 407 (2021).
Sykoúnta

Sykoúnta () on Kreikan kylä, joka sijaitsee Lesboksen saarella ja kuuluu hallinnollisesti Mytilínin kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 192 (2021).
Sykoúntan kylä sijaitsee Lesboksen itäosissa noin 16 kilometriä länteen Mytilínin kaupungista. Se on rakennettu noin 75 metrin korkeuteen merenpinnasta laskettuna. Sykoúntan nimen katsotaan palautuvan jo antiikin ajalle. Erään tulkinnan mukaan se tulisi viikunoista (συκιά, "sykiá"). 1600–1700-luvuilla osmanivallan aikana kylä oli saaren toiseksi merkittävin paikka Mytilínin jälkeen.
Sykoúnta muodostaa myös laajemman kyläyhdyskunnan (Δημοτική Κοινότητα Συκούντος, "Dimotikí Koinótita Sykoúntos"), johon kuuluvat varsinaisen Sykoúntan kylän lisäksi sen ranta-asutus ja satama Skála Sykoúntos, joka sijaitsee Géranlahden rannalla, sekä Gialoú Pigádin kylä. Koko yhdyskunnan väkiluku on 212 (2021).
Stýpsi

Stýpsi () on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 675 (2021).
Stýpsin kylä sijaitsee Lesboksen pohjoisissa sisäosissa noin seitsemän kilometriä kaakkoon Pétrasta ja noin 53 kilometriä luoteeseen Mytilínistä. Stýpsi muodostaa oman kyläyhdyskuntansa (Δημοτική Κοινότητα Στύψης, "Dimotikí Koinótita Stýpsis"), johon ei kuulu muita asutuksia.
Trýgonas

Trýgonas () on Kreikan kylä, joka sijaitsee Lesboksen saarella ja kuuluu hallinnollisesti Mytilínin kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 211 (2021).
Trýgonasin kylä sijaitsee Lesboksen kaakkoisosassa noin 34 kilometriä lounaaseen Mytilínistä. Trýgonas muodostaa myös laajemman kyläyhdyskunnan (Δημοτική Κοινότητα Τρύγονα, "Dimotikí Koinótita Trýgona"), johon kuuluu varsinaisen Trýgonasin kylän lisäksi Kolymváteran kylä. Koko yhdyskunnan väkiluku on 211 (2021).
Ypsilométopo

Ypsilométopo (, ) on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 79 (2021).
Ypsilométopon kylä sijaitsee Lesboksen pohjoisissa sisäosissa noin 53 kilometriä luoteeseen Mytilínistä. Se on rakennettu noin 400 metrin korkeuteen merenpinnasta laskettuna. Kylän pääkirkko on omistettu arkkienkeleille ("Taxiárches"). Ypsilométopo muodostaa oman kyläyhdyskuntansa (Δημοτική Κοινότητα Υψηλομετώπου, "Dimotikí Koinótita Ypsilometópou"), johon ei kuulu muita asutuksia.
Oliver Suvanto

Oliver Suvanto (s. 3. syyskuuta 2008 Turku) on suomalainen jääkiekkoilija, joka edustaa SM-liigajoukkue Tapparaa. Hän on pelipaikaltaan keskushyökkääjä, mutta hän on pelannut myös laidassa.
Ura.
Seuraura.
Suvanto aloitti jääkiekkoilun viisivuotiaana. Hän on naantalilaisen VG-62:n kasvatti. Suvanto siirtyi 13-vuotiaana Turun Palloseuraan kaudeksi 2021–2022. Hän voitti kauden 2022–2023 päätteeksi U16 SM-hopeaa. Kaudeksi 2024–2025 Suvanto siirtyi Tapparan U18-joukkueeseen. Hänet palkittiin U18 SM-sarjaan parhaana hyökkääjänä Esa Peltonen -palkinnolla ja valittiin ensimmäiseen tähdistökentälliseen. Suvanto voitti kauden päätteeksi Suomen-mestaruuden.
Kauden 2025–2026 Suvanto aloitti Tapparan U20-joukkueessa. Hän debytoi SM-liigassa runkosarjan avauskierroksella 10. syyskuuta 2025 vieraissa Lukkoa vastaan. Suvanto merkittiin Tapparan nelosketjun oikeaan laitaan Otto Rauhalan ja Emil Sylvegårdin viereen. Hän sai ottelussa jääaikaa 8.04 minuuttia. Suvanto teki myös liigauransa avausmaalin ja sai syöttöpisteen Rauhalan tekemään maaliin, kun Tappara voitti ottelun lukemin 4–1. Hänestä tuli vain 17 vuoden ja seitsemän päivän ikäisenä seuran kaikkien aikojen neljänneksi nuorin maalintekijä Aleksander Barkovin, Pasi Petriläisen ja Timo Jutilan jälkeen. 
Maajoukkueura.
Suvanto edusti Suomen alle 16-vuotiaiden maajoukkuetta nuorten olympialaisissa Gangwonissa 2024, jolloin hän toimi joukkueen varakapteenina ja voitti pronssia. Suvanto pelasi myös World U-17 Hockey Challengessa vuonna 2024 sekä alle 18-vuotiaiden Hlinka Gretzky Cupissa vuonna 2025, jolloin hän toimi Suomen varakapteenina. Yhteensä Suvanto on pelannut 39 poikien maaottelua.
Pelityyli.
Suvanto on kuvaillut olevansa monipuolinen ja kokonaisvaltainen hyökkääjä, jonka voi laittaa jäälle milloin vain. Hän pystyy omien sanojensa mukaan tekemään tulosta hyökkäyssuuntaan ja pyrkii olemaan luotettava myös puolustuspäässä. Suvanto on maininnut vahvuudekseen myös kokonsa, jonka ansiosta hän pystyy kamppailemaan hyvin ja käyttämään sitä hyödykseen esimerkiksi kulmissa.
Yksityiselämä.
Suvannon isä Harri pelasi omalla urallaan hyökkääjänä pudotuspelit mukaan lukien yhteensä 509 SM-liigaottelua Lukossa ja TPS:ssä. Hän oli voittamassa TPS:ssä Suomen-mestaruutta vuonna 1995. Hän loi pääsarjauraa myös Ruotsissa, Slovakiassa, Puolassa ja Ranskassa.
Kansallisen ansion ritarikunta

Kansallisen ansion ritarikunta () on paraguaylainen kunniamerkki, joka perustettiin 8. huhtikuuta 1865 presidentti Francisco Solano Lópezin käskystä, ja alkujaan se oli nimenomaan sotilaille jaettava kunnianosoitus. Mallia ritarikuntaan haettiin Ranskan Kunnialegioonasta. Ritarikuntaa on sittemmin uudistettu kahdesti: vuosina 1939 ja 1956.
Vuodesta 1956 lähtien kunnianosoituksella on palkittu myös siviilejä. Sitä myönnetään tunnustuksena erinomaisesta palveluksesta Paraguayn hyväksi, ja se on maan korkea-arvoisin kunniamerkki. Nimitysten määrää ei ole rajoitettu eikä saajan ei tarvitse olla Paraguayn kansalainen. Paraguayn presidentti toimii ritarikunnan suurmestarina ja vastaa uusista nimityksistä. Lisäksi presidentille myönnetään virkaanastujaisten yhteydessä ritarikunnan ketju loppuelämäkseen, jonka hän voi tosin menettää esimerkiksi viraltapanon jälkeen.
Ritarikunnassa on seitsemän luokkaa (ketju, erikoissuurristi, suurristi, suurupseeri, komentaja, upseeri, ritari). Ritarikunnan nauha on punainen, jonka keskellä on Paraguayn lipun mukainen kolmoisraita:
Suonenjoen kaupunginvaltuusto

Suonenjoen kaupunginvaltuusto on Pohjois-Savon maakunnassa sijaitsevan Suonenjoen kaupungin ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kaupunginvaltuustossa on 27 paikkaa, joista kaksitoista on keskustan hallussa valtuustokaudella 2025–2029. Toiseksi eniten paikkoja on sosiaalidemokraateilla ja kristillisdemokraateilla, neljä kummallakin.
Kaupunginvaltuuston puheenjohtajana toimii Olavi Ruotsalainen (sd.), varapuheenjohtajana Mikko Suihkonen (kesk.) ja toisena varapuheenjohtajana Sanna Karhunen (kd.).
Kuntamuodon mukaisesti valtuuston nimi on ollut kauppalanvaltuusto vuosina 1967–1976. Vuonna 1977 Suonenjoesta tuli kaupunki, jolloin valtuuston nimitys muuttui kaupunginvaltuustoksi.
Koostumus vaaleittain.
Keskustan kannatus kuntavaaleissa Suonenjoella on noin 40 prosenttia äänistä.
Valtuutetut.
Kausi 2025–2029.
Suonenjoen kaupunginvaltuustoon valittiin vuoden 2025 kuntavaaleissa seuraavat jäsenet kaudelle 2025–2029:
Costa Rican lakiasäätävä kokous

Costa Rican lakiasäätävä kokous () on Costa Rican yksikamarinen parlamentti. Se koostuu 57 edustajasta, jotka valitaan neljäksi vuodeksi kerrallaan suhteellisella vaalitavalla.
Costa Ricassa oli pitkään kaksi pääpuoluetta, sosiaalidemokraattinen Kansallinen vapautuspuolue (PLN) ja Kristillissosiaalinen yhtenäisyyspuolue (PUSC). Viime vuosina puoluekenttä on jakautunut enemmän. Vuoden 2022 vaaleissa toiseksi suurimmaksi puolueeksi nousi Sosiaalidemokraattinen edistyspuolue (PPSD).
Vaalitapa.
Maa on jaettu vaalipiireihin, jotka vastaavat maan seitsemää maakuntaa. Istuvat kansanedustajat eivät voi olla ehdolla. Äänioikeusikäraja on 18 vuotta ja ehdolleasettumisikäraja 21 vuotta. Käytössä on äänestyspakko.
Franz Blücher

Franz Blücher (24. maaliskuuta 1896 Essen – 26. maaliskuuta 1959 Bad Godesberg) oli saksalainen liberaalidemokraattinen poliitikko. Hän toimi Länsi-Saksan varakanslerina vuosina 1949–1957. Samalla hän oli taloudellisen yhteistyön ministeri, missä virassa hän vastasi Marshall-avun vastaanottamisesta.
5001 EMP

5001 EMP (1987 SB1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty julkaisun "Ehfemeridy Malykh Planet" tai "Ephemerides of Minor Planets" mukaan.
5002 Marnix

5002 Marnix (1987 SS3) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty Antwerpin pormestarin Philips Marnix van Sint Aldegonden (1538-1598) mukaan.
5003 Silvanominuto

5003 Silvanominuto (1988 ER2) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Silvano Minuton (s. 1940) mukaan.
5004 Bruch

5004 Bruch (1988 RR3) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5005 Kegler

5005 Kegler (1988 UB) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
5006 Teller

5006 Teller (1989 GL5) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5007 Keay

5007 Keay (1990 UH2) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty Colin Stewart Lindsay Keayn (s. 1930) kunniaksi.
5008 Miyazawakenji

5008 Miyazawakenji (1991 DV) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on S-luokkaa (SMASSII).
Asteroidi on nimetty runoilija ja kirjailija Kenji Miyazawan (1886-1933) muistoksi.
5152 Labs

5152 Labs (1931 UD) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5215 Tsurui

5215 Tsurui (1991 AE) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5214 Oozora

5214 Oozora (1990 VN3) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
5213 Takahashi

5213 Takahashi (1990 FU) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5212 Celiacruz

5212 Celiacruz (1989 SS) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5211 Stevenson

5211 Stevenson (1989 NX) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
9205 Eddywally

9205 Eddywally (1994 PO9) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
9206 Yanaikeizo

9206 Yanaikeizo (1994 RQ) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
9207 Petersmith

9207 Petersmith (1994 SF12) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
9208 Takanotoshi

9208 Takanotoshi (1994 TX2) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Westdeutscher Rundfunk

Westdeutscher Rundfunk (lyh. WDR) on saksalainen julkisen palvelun mediayhtiö, jonka pääkonttori on Kölnissä. Se on perustettu vuonna 1955 ja hoitaa yleisradiotoimintaa Nordrhein-Westfalenin osavaltiossa. Kölnin lisäksi WDR:llä on studiot Düsseldorfissa, Aachenissa, Bielefeldissä, Bonnssa, Dortmundissa, Essenissä, Kölnissä, Münsterissä, Siegenissä, Duisburgissa ja Wuppertalissa. WDR kuuluu saksalaisten yleisradioyhtiöiden ARD-organisaatioon.
Anthony Pesela

Anthony Pesela (s. 9. kesäkuuta 2002, tai 12. kesäkuuta 2002) on botswanalainen pikajuoksija. Hän on kaksinkertainen nuorten maailmanmestari sekä 4 × 400 metrin viestin olympiamitalisti.
Pesela voitti Nairobin alle 20-vuotiaiden MM-kilpailuissa 2021 kultaa 400 metrillä ajalla 44,58, mikä on hänen ennätyksensä edelleen syyskuussa 2025. 4 × 400 metrin viestissä hän juoksi toisen osuuden Botswanan joukkueessa, joka voitti maailmanmestaruuden ajalla 3.05,22. St. Pierren Afrikan-mestaruuskilpailuissa 2022 hän voitti kultaa 4 × 400 metrin viestissä ja karsiutui 200 metrin välierissä. Saman vuoden Eugenen MM-kilpailuissa hän karsiutui 400 metrin alkuerissä. Birminghamin Kansainyhteisön kisoissa 2022 hän saavutti 4 × 400 metrin viestissä hopeaa ja karsiutui 400 metrin välierissä. Hän sijoittui 2024 Doualan Afrikan-mestaruuskilpailuissa 400 metrillä kuudenneksi. Saman vuoden Pariisin olympialaisissa hän juoksi kolmannen osuuden Botswanan 4 × 400 metrin viestijoukkueessa, joka saavutti hopeaa Afrikan ennätysajalla 2.54,53.
Pesela on voittanut Botswanan-mestaruuden 200 metrillä vuosina 2022, 2023 ja 2024 sekä 400 metrillä vuonna 2023. 200 metrin ennätyksensä 20,28 hän juoksi Francistownissa toukokuussa 2022.
Larsmo IF

Larsmo IF (Larsmo Idrottsförening) on Luodossa, Pohjanmaalla toimiva urheiluseura, joka tarjoaa toimintaa useissa lajeissa, kuten yleisurheilussa, hiihdossa, ampumahiihdossa, suunnistuksessa ja pyöräilyssä. Seura toimii erityisesti Pohjoisen alueen piirissä ja kattaa toimintaa kaikenikäisille, lapsista aikuisiin.
Historia ja talkooperinne.
Larsmo IF:n satavuotinen historia on rakentunut vahvan talkooperinteen varaan, mikä on mahdollistanut liikuntapaikkojen, kuten urheilumajan, hiihtolatujen ja maastopyöräradan, syntymisen. Holmin urheilukenttä otettiin käyttöön vuonna 1957, ja urheilumaja valmistui vuonna 1973. Vuonna 2018 Luotoon avattiin uusi urheilupuisto seuran 100-vuotisjuhlan yhteydessä, mikä toi käyttöön kestopäällysteisen urheiluradan yleisurheiluun.
Lajit ja toiminta.
Seura toimii kuuden jaoston kautta: yleisurheilu, hiihto, ampumahiihto, suunnistus, pyöräily ja kuntoilu. Erityisesti pyöräily on keskeinen laji, ja nuorten maastopyöräilyharjoituksiin osallistuu vuosittain kymmeniä lapsia ja nuoria, joista osa kilpailee kansallisella ja alueellisella tasolla. Vuodesta 2021 lähtien toimintaan on osallistunut myös maantiepyöräilijöitä. Seura järjestää keväästä syksyyn säännöllisiä junioriharjoituksia ja yhteislenkkejä sekä muutamia maastopyöräkilpailuja vuosittain.
Saavutukset.
Yleisurheilijat alkoivat kilpailla seuran omissa nimissä vuonna 2006, mikä oli merkittävä kehitysvaihe seuran historiassa. Larsmo IF:n Alina Strömberg voitti seiväshypyssä juniorien Euroopan-mestaruuden vuonna 2016 ja saavutti Kalevan kisoissa SM-pronssia seuraavana vuonna.
Hoheluftbrücken metroasema

Hoheluftbrücke on Hampurin metron U3-linjan asema, joka avattiin 25. toukokuuta 1912. Asemaa käyttää arkisin 21 551 matkustajaa päivässä.
Historia.
Metroasema avattiin yhdessä viiden muun aseman kanssa 25. toukokuuta 1912 osana kehälinjan (U3) kolmatta osuutta Kellinghusenstraßelta St. Pauliin. 1980-luvun alussa aseman lippuhalli ja sisäänkäynnit rakennettiin uudelleen. Grindelbergin ja Schlankeyen välille rakennettiin yhdyskäytävä, jonne perustettiin kauppoja ja pikaruokaravintola. Myös aseman lippuautomaatit modernisoitiin. Aseman portaat korvattiin liukuportailla ja uudet portaat laituritasolle rakennettiin. Aseman katto uusittiin ja sitä pidennettiin.
Asema muutettiin esteettömäksi tammikuun 2017 ja toukokuun 2018 välisenä aikana. Asemalle asennettiin hissi ja sen laituria korotettiin, jotta metroon siirtyminen olisi helpompaa.
Tulevaisuus.
Aseman laiturin pidennys.
Vuonna 2023 ilmoitettiin, että aseman laituria pidennetään nykyisestä 90 metristä 125 metriä pitkäksi. Tämän pitäisi mahdollistaa pidempien junien liikennöinti asemalla. Laiturin laajennustöiden on tarkoitus alkaa 2020-luvun lopussa tai 2030-luvun alussa.
U5.
Tulevaisuudessa uusi U5-linja pysähtyy Hoheluftbrücken metroasemalla. Linjaa varten on tarkoitus rakentaa tunneliasema nykyiseltä asemalta koilliseen. U5-linjan asema sijaitsisi 18 metrin syvyydessä Hoheluftchausseen alapuolella. Rakentamista varten Hoheluftbrücken maantiesillan purkaminen ja korvaaminen on välttämätöntä.
Tshepiso Masalela

Tshepiso Masalela (s. 25. toukokuuta 1999) on botswanalainen keskimatkojen juoksija.
Masalela saavutti alle 20-vuotiaiden Afrikan-mestaruuskilpailuissa 2017 hopeaa 4 × 400 metrin viestissä ja sijoittui 800 metrillä neljänneksi. Rabatin Afrikan kisoissa 2019 hän oli 800 metrillä kahdeksas ja karsiutui 1 500 metrin alkuerissä. Hän saavutti Saint Pierren Afrikan-mestaruuskilpailuissa 2022 pronssia 800 metrillä ajalla 1.46,65. Birminghamin Kansainyhteisön kisoissa hän karsiutui 800 metrin alkuerissä.
Masalela sijoittui Budapestin MM-kilpailuissa 2023 kuudenneksi 800 metrillä ajalla 1.45,57. Glasgow'n sisäratojen MM-kilpailuissa 2024 hän karsiutui 800 metrin välierissä. Pariisin olympialaisissa hän sijoittui samalla matkalla seitsemänneksi silloisella ennätyksellään 1.42,82. Tokion MM-kilpailuissa 2025 hän oli kahdeksas ajalla 1.42,77. 
Masalela on voittanut Timanttiliigassa 800 metrin kilpailun Dohassa ja Rabatissa vuonna 2025. Hän on voittanut Botswanan-mestaruuden 800 metrillä vuosina 2021, 2022, 2023 sekä 1 500 metrillä vuosina 2019, 2022 ja 2023.
Masalela juoksi 800 metrin ennätyksensä 1.42,70 Rabatissa 25. toukokuuta 2025 ja 1 500 metrin ennätyksensä 3.30,71 Kapkaupungissa 4. huhtikuuta 2025. Sisäradoilla hän on juossut 800 metriä aikaan 1.45,56 (2024). Kaksi viimeksi mainittua ovat myös Botswanan ennätyksiä.
Varnish

Varnish on "käänteinen" välityspalvelin, joka on tarkoitettu toimimaan oman web-palvelimen edustalla nopeuttamassa verkkosovellusten latausaikoja. Varnish pitää välimuistia web-palvelimen palauttamista sivuista. Ohjelmiston kehityksen aloitti Poul-Henning Kamp vuonna 2005 ja se on julkaistu avoimena lähdekoodina.
Squid

Squid on välityspalvelin, joka on tarkoitettu välimuistiksi verkkosivuille. Squid tukee HTTP, HTTPS ja FTP-protokollia sekä autentikointia ja pääsyn rajoitusta.
Squid perustuu 1990-luvulla kehitettyyn Harvest Cache Daemon -ohjelmistoon, josta forkattiin Squidin lisäksi Netcache-ohjelmisto. Projektia rahoitettiin Yhdysvaltain kansallinen tiedesäätiön (NSF) apurahalla tarkoituksena tutkia välimuistitekniikoita.
Vesannon kunnanvaltuusto

Vesannon kunnanvaltuusto on Pohjois-Savon maakunnassa sijaitsevan Vesannon kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 17 paikkaa, joista kaksitoista on keskustan hallussa valtuustokaudella 2025–2029.
Kunnanvaltuuston puheenjohtajana toimii Heikki Haatainen (kesk.). Ensimmäinen varapuheenjohtaja on Sirpa Jäntti (kesk.) ja toinen Uolevi Laitinen (kesk.).
Koostumus vaaleittain.
Vuodesta 1976 alkaen tarkasteltuna keskustan kannatus Vesannolla kuntavaaleissa on ollut korkeimmillaan vuoden 2025 vaaleissa 68,2 prosenttia äänistä, ja matalimmillaan 45,2 prosenttia vuonna 1984. Toiseksi kannatetuin on ollut perinteisesti SDP noin 15–18 prosentin kannatuksella. Vuonna 2021 sosiaalidemokraateilla ei ollut ehdokkaita Vesannolla.
Vesannolla on asettanut ehdokkaita kuntavaaleissa saamatta valtuustopaikkoja kristillisdemokraatit vuosien 1980, 1984 ja 2008–2017 vaaleissa, vihreät vuoden 1996 vaaleissa, kokoomus vuoden 2012 vaaleissa ja Eläinoikeuspuolue vuosien 2017 ja 2021 kuntavaaleissa.
Valtuutetut.
Kausi 2025–2029.
Vuoden 2025 kuntavaaleissa keskusta sai Vesannolla yksinkertaisen enemmistön, eli yli puolet kaikista valtuustopaikoista. Valitun valtuuston keski-ikä oli 56,8 vuotta. Valtuutettuja valittiin 17, neljä viime vaaleja vähemmän.
Vesannon kunnanvaltuustoon valittiin vaaleissa seuraavat jäsenet kaudelle 2025–2029:
Stellingenin rautatieasema

Stellingen on Hampurin S-Bahnin S3 ja S5-linjojen asema, joka avattiin 22. toukokuuta 1966. 
Historia.
Ensimmäinen Stellingenin asema avattiin vuonna 1884 AKN-rautatielinjalle. Vuonna 1912 rataa siirrettiin ja uusi asema rakennettiin. AKN-asema sijaitsi hieman etelämpänä nykyisestä sijainnistaan. Tämän aseman sisäänkäyntituhoutui toisessa maailmansodassa. 
Asema suljettiin vuonna 1962 osana S-Bahnin laajennusta Eidelstedtiin. Uusi stellingenin asema avattiin vasta 22. toukokuuta 1966 osana S-Bahnia.
Vuoden 2006 jalkapallon maailmanmestaruuskilpailujen valmistelujen yhteydessä asema peruskorjattiin maaliskuun 2005 ja kevään 2006 välillä. Samalla asema muutettiin esteettömäksi.
U5.
Rakenteilla olevan Hampurin metron U5-linjan on tarkoitus pysähtyä Stellingenin aseman itäpuolelle rakennettavalla uudella tunneliasemalla. Asemalle rakennetaan neljä sisäänkäyntiä.
Vekka Group

Vekka Group Oy on suomalainen linja-autoliikennöitsijä ja matkatoimintaa harjoittava yritys. Yritys aloitti toimintansa vuonna 1931 ja sen kotipaikka on Hämeenlinna. Toimitusjohtajana toimi Ville Alanen. keväästä 2023 lokakuuhun 2025.
Rakenne.
Vekka Group perustettiin vuonna 1931, mutta se päätyi yritysrekisteriin vasta 29. tammikuuta 1943. Nykyisen yrityksen taustalla on useita suomalaisia liikennöitsijöitä. Vuonna 2022 konserni laajeni merkittävästi ostaessaan Lehtimäen Liikenne Oy:n, joka toimii nykyään tytäryhtiönä tilaus- ja linjaliikenteen aloilla Keski-Suomessa. 
Vuonna 2023 Vekka Groupiin sulautui myös Miodex Oy, mikä vahvisti konsernin asemaa matkustajaliikenteessä. 
Yritys on kokonaan suomalaisten omistuksessa.
Toiminta.
Vekka Group harjoittaa:
Hämeenlinnassa yhtiö liikennöi aiemmin linjoilla 1, 3, 11, 13, 14, 16 ja 17, mutta sopimukset lopetettiin kesäkauden 2025 loppuun mennessä.
Kuvia kalustosta.
Yhtiön kalustoon kuuluu noin 300 linja-autoa.
Yleisurheilun Suomen olympiakarsinnat 1924

Yleisurheilun Suomen olympiakarsinnat 1924 järjestettiin useammassa osassa. Maratonkarsinnat järjestettiin 18. toukokuuta Hyvinkäällä ja kenttä- ja ratalajien karsinnat Helsingissä Eläintarhan kentällä 24.–25. toukokuuta. Maratonvalinnat tarvitsivat vielä toisen epävirallisen karsintatapahtuman Lahdessa 13. kesäkuuta.
City Nordin metroasema

City Nord on Hampurin metron U5-linjan rakenteilla oleva metroasema, jonka on tarkoitus avautua vuonna 2029. Aseman suunnitteli saksalais-iranilainen arkkitehti Hadi Teherani. 
Sijainti.
Metroasema sijaitsee Überseering Westin alueella, New-York-Ringin ja Jahnring 2:n kulmaukseen 12,9 metrin syvyyteen. Metroasemalla on yhteensä kuusi sisäänkäyntiä, joista neljä sijaitsee New York Ringin alueella ja kaksi muuta Stadtparkin lähellä sijaitsevien Überseering 45 ja Überseering 40 -rakennusten vieressä. 
Suunnittelu- ja rakennusvaihe.
Vuosina 1953-1974 suunnitellun U4-linjan (Lurup - Hauptbahnhof - Sengelmannstraße) oli määrä pysähtyä City Nordin asemalla, joka nimettiin tuolloin Jahnringin metroasemaksi. Metroasema olisi sijoitettu suunnilleen nykyiselle sijainnilleen Überseeringin alle. Metroaseman suunnittelu aloitettiin uudelleen vuonna 2014 ja sen odotetaan valmistuvan vuonna 2029 yhdessä Sengelmannstraßen aseman kanssa. Aseman rakennustyöt aloitettiin tammikuussa 2024. Metroasema rakennetaan Cut &amp; cover-menetelmällä. Alun perin aseman piti olla U5:n ensimmäisen vaiheen läntinen pääteasema. Vuonna 2024 päätettiin kuitenkin rakentaa 1,3 kilometrin pituinen tunnelireitti Stadtparkin läpi Borgwegin metroasemalle, joka avataan vuonna 2033 yhdessä ensimmäisen vaiheen kanssa.
Reynold Cheruiyot

Reynold Cheruiyot (s. 30. heinäkuuta 2004) on kenialainen yleisurheilija. Hän on 1 500 metrin juoksun MM-pronssimitalisti.
Cheruiyot on menestynyt nuorten sarjoissa. Hän voitti kultaa 1 500 metrillä alle 20-vuotiaiden MM-kilpailuissa 2022 ajalla 3.35,83. Seuraavana vuonna hän voitti samalla matkalla Afrikan alle 20-vuotiaiden mestaruuden ajalla 3.33,65 ja saavutti maastojuoksun MM-kilpailuissa alle 20-vuotiaiden sarjassa henkilökohtaisessa kilpailussa hopeaa ja joukkuekilpailussa kultaa.
Cheruiyot sijoittui Budapestin MM-kilpailuissa 2023 kahdeksanneksi 1 500 metrillä ajalla 3.30,78. Vuonna 2024 hän voitti kultaa Belgradissa maastojuoksun MM-kilpailujen sekaviestissä. Pariisin olympialaisissa hän karsiutui 1 500 metrin välierissä.
Toukokuussa 2025 Cheruiyot voitti timanttiliigan osakilpailussa Dohassa 5 000 metrin juoksun ennätysajallaan 13.16,40. Kesäkuussa hän voitti 1 500 metrillä Kenian-mestaruuden ajalla 3.37,23. Hän juoksi elokuussa 1 500 metrin ennätyksensä 3.29,91 timanttiliigan finaalitapahtumassa Zürichissä sijoittuessaan toiseksi Alankomaiden Niels Larosin jäljessä. Hän saavutti pronssia Tokion MM-kilpailuissa 2025 ajalla 3.34,25.
Steilshoopin metroasema

Steilshoop on Hampurin metron U5-linjan rakenteilla oleva metroasema, jonka on tarkoitus avautua vuonna 2033. Aseman laiturit rakennetaan 125 metriä pitkiksi. Aseman suunnitteli arkkitehtitoimisto Trapez Architektur. 
Historia.
Metroyhteyttä Steilshoopiin suunniteltiin jo alueen rakentamisen aikana. Tämä ei kuitenkaan toteutunut 1970-luvun öljykriisin vuoksi. Asema palautui suunnitteluun osana U5-linjaa vuonna 2014. Aseman rakennustyöt alkoivat kesällä 2025.
Brenden Aaronson

Brenden Russell Aaronson (s. 22. lokakuuta 2000 Medford, New Jersey) on yhdysvaltalainen jalkapalloilija, joka pelaa pääsääntöisesti hyökkäävän keskikenttäpelaajan pelipaikalla. Hän on oikeajalkainen ja pituudeltaan 177-senttimetrinen. Aaronson on edustanut seuratasolla vuodesta 2022 Englannin Valioliigassa pelaavaa Leeds Unitedia. Hän kuuluu myös Yhdysvaltain maajoukkueeseen.
Aaronson pelasi uransa alussa muutamassa kotimaansa joukkueessa. Hän voitti Philadelphia Unionin riveissä vuoden 2020 MLS Supporters’ Shieldin. Aaronson liittyi tammikuussa 2021 itävaltalaiseen Red Bull Salzburgin joukkueeseen. Hän voitti sen riveissä kahdesti sekä Itävallan liigamestaruuden että Itävallan cupin. Hän pelasi joukkueessa kaikki kilpailut mukaan luettuina 66 ottelua, joissa hän teki 13 ja syötti 15 maalia. Aaronson solmi toukokuussa 2022 Leeds Unitedin kanssa viisivuotisen sopimuksen. Hän pelasi kauden 2023–2024 lainasiirrolla saksalaisessa Union Berlinissä. Hän pelasi sen riveissä kaikissa kilpailuissa 38 ottelua ja sekä teki että syötti kaksi maalia. Aaronson on pelannut Leeds Unitedissa syyskuuhun 2025 mennessä 40 liigaottelua, joissa hän on tehnyt yhden ja syöttänyt kolme maalia.
Aaronson pelasi kaksi ottelua Yhdysvaltain alle 15-vuotiaiden maajoukkueessa. Lisäksi hän pelasi kolme ottelua alle 23-vuotiaiden maajoukkueessa. Hän liittyi helmikuussa 2020 Yhdysvaltain A-maajoukkueeseen ja pelasi ensimmäistä kertaa ystävyysottelun muodossa Costa Ricaa vastaan. Hän onnistui maalinteossa ensimmäistä kertaa saman vuoden joulukuussa ystävyysottelussa El Salvadorin verkkoon. Aaronson on voittanut Yhdysvaltain kanssa kolmesti CONCACAF Nations Leaguen mestaruuden 2019–2020, 2022–2023 ja 2023–2024. Hän pelasi joukkueensa kaikki neljä ottelua vuoden 2022 MM-kilpailuissa. Lisäksi hän pelasi vuoden 2024 Copa Américassa neljä minuuttia Boliviaa vastaan. Aaronson on pelannut syyskuuhun 2025 mennessä 53 A-maaottelua, joissa hän on tehnyt yhdeksän maalia.
Aaronsonin veli Paxten Aaronson on pelannut jalkapalloa ammattilaistasolla muun muassa Colorado Rapidsin joukkueessa.